**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. november 18.-án 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Gyenge András

Tima Zoltán Ferenc

Szórád Zoltán

képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**48/2015.(XI. 18.) önkormányzati határozat**

Nagyacsád Község Önkormányzatának képviselő-testülete 2015. november 18 -i ülésének napirendjét az alábbiak szerint határozza meg:

## 1.)A pénzbeli és természetbeni támogatásokról és az ezzel

## kapcsolatos eljárási szabályokról szóló 4/2015. (II.26.) önkormányzati rendelet módosításáról szóló …/2015. (…) önkormányzati rendelet elfogadása

Előadó: polgármester

2.) Az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló ../2015. (..) önkormányzati rendelet módosítása

Előadó: polgármester

3.)Talajterhelési díjról szóló 14/2013. (XI.22.)

önkormányzati rendelet módosítása

Előadó: polgármester

4.)Helyi Esélyegyenlőségi Program felülvizsgálata

Előadó:polgármester

5.) Bakonykarszt Zrt.-vel kapcsolatos ügyek

Előadó:polgármester

6.)Nemesgörzsönyi Közös Önkormányzati Hivatal 2015. évi költségvetésének módosítása

Előadó: polgármester

7.)Vegyes ügyek

Előadó: polgármester

8.) Hatósági ügyek

Előadó: polgármester

**Napirendek tárgyalása:**

## 1.)A pénzbeli és természetbeni támogatásokról és az ezzel kapcsolatos eljárási szabályokról szóló 4/2015. (II.26.) önkormányzati rendelet módosításáról szóló …/2015. (…) önkormányzati rendelet elfogadása

**Előadó: polgármester**

Szalóky Nándor polgármester elmondja, hogy a szociális feladatokra kapott normatívát a pénzügyesek felülvizsgálták, és kb. 1 millió Ft maradvány keletkezett. A rendelet megalkotásakor szó volt arról, amennyiben anyagi lehetőség lesz rá, további bővíthető a támogatottak köre. Ezért lehetőség van a rendelet módosítására. A gyerekeknek 25 éves korig,- amennyiben nappali tagozaton tanulnak -, valamint a 65. életévüket betöltött nyugdíjasoknak 5000.- Ft támogatást lehetne nyújtani a rendelet módosításával. Jövedelemhatár a mindenkori öregségi nyugdíj 500%-ában kerülne meghatározásra.

Nyugdíjasok közül 110 főt érintene, diákok, ovisok, valamint a 0-3 év közöttiek esetében kb. 99 fővel lehetne számolni.

Szakács Balázsné alpolgármester elmondja, hogy ez nagyon jó lehetőség.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**10/2015.(XI.19.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a pénzbeli és természetben nyújtott szociális és gyermekvédelmi ellátásokról és az ezzel kapcsolatos eljárási szabályok módosításáról szóló 4/2015.(II.26.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**2.)Az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló ../2015. (..) önkormányzati rendelet módosítása**

**Előadó: polgármester**

Szalóky Nándor polgármester elmondja, hogy a melléklet már egyszer módosítva lett, de korábban olyan kormányzati funkciók lettek felvéve, melyek tiltó listán szerepelnek. A törzskönyvi kivonat módosításához szükséges az SZMSZ újbóli módosítása.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**11/2015.(XI.19.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló ,fenti számú rendeletét az előterjesztésben foglaltaknak megfelelően megalkotja.

**3.)Talajterhelési díjról szóló 14/2013. (XI.22.) önkormányzati rendelet módosítása**

**Előadó: polgármester**

Szalóky Nándor polgármester elmondja, hogy a 3.§-ban van egy jövedelemhatár, ami alatt mentesülni lehet a talajterhelési díj alól. Hatályon kívül kellene helyeztetni, mivel az a cél, hogy mindenki rákössön.

Szakács Balázsné alpolgármester megkérdezi, hogy hányan nem kötöttek rá a csatornára.

Szalóky Nándor polgármester elmondja, hogy kb 10 ingatlan nincs rákötve. A Bakonykarszt Zrt. veszi át a rákötést, pontos információ jelenleg nincs.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**12/2015.(XI.19.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a talajterhelési díjról szóló 14/2013. (XI.22.)önkormányzati rendelete módosításáról szóló fenti számú rendeletét az előterjesztésben foglaltaknak megfelelően megalkotja.

**4.)Helyi Esélyegyenlőségi Program felülvizsgálata**

**Előadó:polgármester**

Szalóky Nándor polgármester elmondja, hogy 2013-ban kellett elkészíteni a helyi esélyegyenlőségi programot, melyet két évente felül kell vizsgálni. A felülvizsgálat megtörtént, a meg nem valósult feladatok határideje módosításra került.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**49/2015.(XI.18.) önkormányzati határozat**

Nagyacsád Község Önkormányzatának Képviselő-testülete a Nagyacsád Helyi Esélyegyenlőségi Programja felülvizsgálata keretében annak módosítását, valamint annak egységes szerkezetét jóváhagyja.

Határidő: Folyamatos

Felelős: Polgármester

**5.) Bakonykarszt Zrt.-vel kapcsolatos ügyek**

**Előadó:polgármester**

Szalóky Nándor polgármester elmondja, hogy két hete személyesen elment Veszprémbe a Bakonykarszt Zrt-hez, ahol több dologról is szó esett. A szennyvízdíj vonatkozásában tájékoztattak arról, hogy a korábbi árképzés, már nem aktuális, mert közben jött a rezsicsökkentés és a közmű adó is, így változtatásra nincs lehetőség. Sikerült elérni, hogy a glóbuszra felhelyezett antenna bérleti díjából az önkormányzat is részesüljön. 2015. december 31-én jár le a szerződés, melyet még a vízmű kötött meg. 2013-ban átháramoltatással átkerült az önkormányzatok tulajdonába a víziközmű vagyon, de mivel vállalkozási tevékenységet is folytathatnak rajta, ezért ők szedték be továbbra is a bérleti díjat. Sikerült megállapodni abban, hogy 2016-tól fele-fele arányban részesülnek a tulajdonos önkormányzatok és a vízmű. Nagyacsádnak 48,33 % , Nemesgörzsönynek 51,67 % tulajdoni részesedése van. A vízmű tájékoztatása szerint továbbá szükséges határozni a vagyonkezelési díjakról is. Nagyacsád településnek a fejlesztési forrás vonatkozásában tartozása van, így a település semmiképpen sem kapna vissza vagyonkezelési díjat, de ez azon önkormányzatoknak sem kerül kifizetésre, akiknek követelésük van. Ezt az összeget mint fejlesztési forrást a Bakonykarszt Zrt.-nél hagyják.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**50/2015.(XI. 18.) önkormányzati határozat**

Nagyacsád Község Önkormányzat Képviselő-testülete egyetért azzal, hogy 2016. január 1-jét követően azok az Ellátásért Felelősök, akiknek nincs a fejlesztési forrás vonatkozásában tartozásuk a Bakonykarszt Zrt felé, a vagyonkezelési díjat, mint fejlesztési forrást a Bakonykarszt Zrt.-nél hagyják. Továbbá egyetért azzal, hogy az így képződött forrást a Bakonykarszt Zrt. köteles a gördülő fejlesztési terv forrásai között szerepeltetni, és az Ellátásért Felelőssel történő egyeztetést követően az Ellátásért Felelős tulajdonát képező, de a Bakonykarszt Zrt. vagyonkezelésében lévő víziközmű fejlesztésére fordítani.

Szalóky Nándor polgármester megkérdezi, hogy a bérleti díj vonatkozásában van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**51/2015.(XI.18.) önkormányzati határozat**

Nagyacsád Község Önkormányzat Képviselő-testülete úgy döntött, hogy hozzájárul ahhoz, hogy a Bakonykarszt Zrt. bérleti szerződést kössön a víztorony vonatkozásában azzal, hogy a bérleti díj megállapítása megosztásra kerüljön az alábbiak szerint:

A bérleti díj 50%-a a Bakonykarszt Zrt.-t illeti meg, a fennmaradó 50%-on a tulajdonos önkormányzatok tulajdoni hányad arányában részesednek (Nagyacsád 48,33%, Nemesgörzsöny 51,67%).

Felelős: polgármester

Határidő:azonnal

**6.)Nemesgörzsönyi Közös Önkormányzati Hivatal 2015. évi költségvetésének módosítása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. A költségvetés módosításának szükségességét részletesen tartalmazza. A fő oka az, hogy kiegészítő támogatásban részesül a Közös Hivatal, közel 5 millió forintban.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**52/2015.(XI.18.) önkormányzati határozat**

**Nemesgörzsönyi közös Önkormányzati Hivatal 2015.évi költségvetésének módosítása**

Nagyacsád Önkormányzatának Képviselő-testülete elfogadjaa Nemesgörzsönyi Közös Önkormányzati Hivatal 2015. évi költségvetésének módosítását a mellékelt előterjesztés szerint.

A képviselő- testület megbízza Nemesgörzsöny Község polgármesterét, hogy a Közös Hivatal 2015.évi költségvetésének módosítását építse bele Nemesgörzsöny Község Önkormányzat 2015.évi költségvetésének módosításába.

Határidő: folyamatos

Felelős: Ivanics Barbara jegyző

**7.)Vegyes ügyek**

**Előadó: polgármester**

Szalóky Nándor polgármester elmondja, hogy mikulás csomagot kapnak idén is a 14 év alatti gyerekek. A szociális feladatokra kapott normatíva keretében elszámolható, azonban szükséges határozatot hozni róla.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**53/2015.(XI.18.) önkormányzati határozat**

Nagyacsád Község Önkormányzat Képviselő-testülete úgy döntött, hogy 100.000.- Ft értékben a 14 év alatti gyermekek csomagban részesülnek december 6.-a alkalmából.

Felelős: polgármester

Határidő:2015. 12.06.

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. november 18. -i nyilvános ülést 17 óra 40 perckor berekeszti, és zárt ülés keretében folytatja tovább.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**